Številka: 013 – 2/ 2021-6

**Zapisnik prvega sestanka sveta staršev v šolskem letu 2021/22**

Datum sestanka: 23. 9. 2021

Čas sestanka: 17.00 – 19.45

Prisotnost: prisotnih je bilo 11 staršev (6 do konca) in 5 strokovnih delavcev šole – seznam prisotnih je priloga k zapisniku.

Dnevni red kot je bil zapisan v vabilu, ki so ga starši prejeli pred sestankom:

1.      Potrditev zapisnika prejšnjega sestanka.

2.      Zakonska opredelitev dela sveta staršev.

3.      Volitve predsednika sveta staršev in njegovega namestnika.

4.      Poročilo o delu in evalvacija vzgojnega delovanja v šolskem letu 2020/21.

5.      Letni delovni načrt za šolsko leto 2021/22.

6. Imenovanje predstavnikov v svet šole.

7.      Razno.

K točki 1.

Gospod ravnatelj Danijel Lilek je pozdravil vse navzoče starše in jim zaželel dobro sodelovanje. Predlagal je, da bi del točke Razno (predstavitev NPZ) prestavili na začetek. Povzel je glavne točke zadnjega sestanka Sveta staršev in korespondenčne seje (21. 5.2021). Pripomb ni bilo, vsi prisotni starši so soglasno potrdili zapisnik.

K točki 2.

G. ravnatelj je opredelil zakonsko opredelitev dela Sveta staršev (ZOFVI, 66. člen) in predstavil naloge Sveta staršev. Starše je seznanil tudi s protokolom sklicevanja sestankov in sicer, da so v šolskem letu predvideni trije sestanki sveta staršev. Glede na trenutno situacijo, bodo sestanki sklicani v živo ali preko videokonference. Opozoril je tudi, da letos poteče mandat članom sveta zavoda (Katja Blagšič, Urša Žiger, Saša Urh). Svet staršev je predlagal naslednje kandidate: gospo Nino Bandič Kukovič, gospo Tamaro Velkner in gospo Uršo Žiger. Predlagane kandidatke so se s predlogom strinjale. Predstavniki staršev so javno glasovali in soglasno sprejeli

SKLEP1**: Kandidatke, ki jih v svet šole predlaga Svet staršev so: Nina Bandič Kukovič, Tamara Velkner in Urša Žiger.**

K točki 3.

Ker se je Svet staršev v letošnjem šolskem letu 2021/22 sestal prvič, je bilo potrebno izvoliti predsednika sveta staršev za šolsko leto 2021/22 in njegovega namestnika. Starši so se predstavili. Gospod ravnatelj je vse navzoče seznanil, da je glasovanje lahko tajno ali javno.

Sprejet je bil

SKLEP 2: **Glasovanje za predsednika sveta staršev bo javno.** Za funkcijo predsednika Sveta staršev je bila predlagana dosedanja predsednica, gospa Urša Žiger. Gospa Urša Žiger je ustno podala privolitev za imenovanje. Po javnem glasovanju je bil sprejet

SKLEP 3:

**Za predsednico Sveta staršev za šolsko leto 2021/22 je bila soglasno izvoljena gospa Urša Žiger.**

SKLEP 4:

**Za podpredsednico Sveta staršev za šolsko leto 2021/22 je bila soglasno izvoljena gospa Danijela Cartl.**

K točki 4.

Gospod ravnatelj je navzočim predstavil Poročilo o delu in evalvacijo vzgojnega delovanja v šolskem letu 2020/21. Izpostavil je pridobitev novega službenega vozila, postavitev montažne garaže za službeno vozilo in delovnega stroja. Starše je obvestil, da je zunanjost šole pod videonadzorom. Predstavil je projekte v katerih je šola sodelovala v preteklem šolskem letu (Ekošola kot način življenja, mreža zdravih šol, rastem s knjigo, razširjen program s prednostno nalogo gibanja in zdravja za dobro psihično in fizično počutje …). Povedal je, da smo v lanskem šolskem letu imeli eno konferenčno obdobje, omenil je izvedene zaključne ekskurzije, izpeljan NPZ, odložen plavalni tečaj in šolo v naravi. Povedal je o sodelovanju šole s starši, ki so sodelovali na roditeljskih sestankih, pogovornih urah in enem izvedenem starševskem večeru ter o sodelovanju v okviru sveta staršev ter sveta šole (do 13. 3. 2020). Na koncu je izpostavil še Projekt Pogumno srce – 100 letnica rojstva herojinje Slave Klavore, ki smo ga obeležili 11. 5. 2021.

K točki 5.

Gospod ravnatelj je predstavil Letni delovni načrt za šolsko leto 2021/22. Podrobneje je predstavil šolski koledar, organizacijo dela (18 oddelkov, 333 učencev in 37 strokovnih delavcev, 55 vseh delavcev) in poskus razširjenega programa – RaP. Povedal je o formativnem spremljanju in (mednarodnih) projektih, v katerih bo šola sodelovala v letošnjem šolskem letu, o sodelovanju s starši in dveh starševskih večerih (11. 11. 2021 in 10. 3. 2022) ter preventivnih delavnicah. Starše je obvestil o petih šolah v naravi (3. razred, 5. razred v aprilu, 6., 7. in 8. razred v septembru). Seznanil jih je s ceno šolske prehrane, kjer je prišlo do spremembe pri malici, cena se je zvišala za 10 centov. Starše je povabil na ogled šolske spletne strani, kjer je objavljena tudi publikacija šole.

Gospod ravnatelj je staršem predstavil Razvojni načrt šole za obdobje 2021-2026. Predstavil jim je prioritete in cilje za petletno obdobje po naslednjih področjih:

* varna šola,
* zdrava šola,
* ekošola,
* vzgojno-izobraževalno delo,
* sodelovanje s starši,
* okolico in zunanjimi institucijami,
* profesionalno razvoj,
* komunikacija na različnih področjih vzgojno-izobraževalnega procesa.

K točki 6.

6.1

Staršem smo predstavili rezultate NPZ 6. in 9. razreda po predmetih. G. Pintarič je predstavil analizo rezultatov NPZ pri matematiki za 6. in 9. razred. Ga. Brigita Matjašič je predstavila analizo rezultatov NPZ učencev 6. in 9. razreda pri slovenščini. Ga. Petra Napast je predstavila analizo rezultatov NPZ učencev 6. in 9. razreda pri angleščini.

Ga. Žiger je prosila, da bi analizo NPZ slišali tudi starši letošnjega 7. razreda. Poudarila je tudi pomembnost bralne značke in branja. Povedala je, da so v razredu sklenili, da bodo vsi učenci sodelovali pri bralni znački. Ostali prisotni starši so podprli dobro prakso in so se strinjali z nujnostjo branja.

6.2

Starši so opozorili, da pri Mladinski knjigi nimajo seznama DZ, ki jih potrebujejo naši učenci. Delovnega zvezka za glasbeno umetnost za 4. in 5. razred starši več niso mogli nabaviti, saj jih več ni in tudi ponatisa ne bo, zato predlagajo, da se izbor delovnega zvezka posodobi. Na podoben problem so opozorili tudi v 7. razredu pri angleščini.

6.3

Starši so zaradi večje preglednosti predlagali, da se za naslednje leto pripravijo le izvlečki LDN oz. da se v LDN označijo novosti.

6.4

G. ravnatelj je starše seznanil s kronologijo dogodkov povezanih z odhodom domov iz šole v naravi v 6. razedu.

Ga. Urša Žiger je predlagala, da se sklene pogodba s prevoznikom, da bodo cene prevozov nižje.

6.5

Starše je zanimalo katere dodatne interesne dejavnosti se bodo izvajale v letošnjem šolskem letu (košarka, odbojka, plesni, pevski zbor, šport). G. ravnatelj in pomočnik ravnatelja sta pojasnila, da se interesne dejavnosti izvajajo, vendar se trudimo zagotoviti mehurčke in je zato izvajanje prilagojeno.

6.6

Go. Slamek je zanimalo, kako se bo izvajalo zračenje matičnih razredov pozimi.

6.7

Ga. Žiger je pohvalila izvedbo lanske valete, ki je bila zunaj. Posebej je izpostavila ples devetošolcev, za katerega sta poskrbela učiteljica Stipetič in učitelj Hafner.

Go. Urh je zanimalo kako poteka izbor plesne šole za valeto, saj se ponudniki obračajo tudi nanjo. G. Ravnatelj je povedal, da so starši tisti, ki se odločijo in izberejo plesno šolo.

6.8

Glede na to, da je sestanek trajal do 19.45 in je bilo na koncu prisotnih le še 6 predstavnikov staršev, smo se dogovorili, da bomo sklep glede LDN sprejeli korespondenčno.

Zapisnik zapisala: Predsednica staršev

Urška Aram Urša Žiger

Svetovalna delavka